"ஒரு நாள் பறிக்கா விட்டாலே இவைகளுக்கு மன பலவீனம் வந்து விடுகிறது. மனிதன் பறித்தால்தான் உசத்தியா? இவைகளுக்கு சுய கௌரவமே இல்லை. நாம் பிறந்த இடத்திலேயே இருந்தால் இளப்பமா? விலை போகவில்லை என்று அர்த்தமா? எங்களைப் பாருங்கள்.. வருடத்தில் ஒருநாள்தான் எங்களுக்கு மவுசு. விநாயகர் சதுர்த்தி அன்று மட்டும் வந்து பறித்துப் போவார்கள். மற்ற நாட்களில் செடியிலேயே இருந்துதான் வாடுகிறோம். காயாகிறோம். யார் எங்களை மதிக்கிறார்கள்? எங்களை மதிக்காத அவர்களை நாங்கள் ஏன் மதிக்க வேண்டும்? இதற்கு ஏன் தற்கொலை?" என்று கேள்வி கேட்டன.